

2

PATVIRTINTA
Birštono savivaldybės tarybos
2022  m. vasario mėn. 10 d.
sprendimu Nr. TSE-1
8 programa

URBANISTINĖS PLĖTROS PROGRAMA
(programos pavadinimas)

PROGRAMOS APRAŠYMAS
	Biudžetiniai metai
	2022

	Asignavimų valdytojas 
	Savivaldybės administracijos direktorius

	Programos kodas
	08

	Programa realizuojamos savivaldybei suteiktos teisės ir pareigos įgyvendinti darnios urbanistinės plėtros politiką, kaip numatyta Birštono kurorto bendrojo plano sprendinių korektūros keitime, patvirtintame Birštono savivaldybės tarybos 2019 m. gruodžio 20 d. sprendimu Nr. TS-213 „Dėl Birštono kurorto bendrojo plano sprendinių korektūros keitimo patvirtinimo“, Birštono savivaldybės teritorijos bendrojo plano keitime, patvirtintame Birštono savivaldybės tarybos 2019 m. gruodžio 6 d. sprendimu Nr. TS-212 „Dėl Birštono savivaldybės teritorijos bendrojo plano keitimo patvirtinimo“
Realizuojamos Lietuvos Respublikos vietos savivaldos įstatymu nustatytos savarankiškos savivaldybių funkcijos: teritorijų planavimas, savivaldybės teritorijos bendrojo plano stebėsena ir keitimas, detaliųjų planų sprendinių rengimas ir įgyvendinimas; specialiųjų architektūros reikalavimų nustatymas ir statybą leidžiančių dokumentų išdavimas įstatymų nustatyta tvarka; architektūrinių konkursų organizavimas. Valstybinės (valstybės perduotos savivaldybėms) funkcijos: savivaldybei priskirtos valstybinės žemės ir kito valstybės turto valdymas, naudojimas ir disponavimas juo patikėjimo teise.
Siekiama įgyvendinti Lietuvos Respublikos želdynų apsaugą reglamentuojančių teisės aktų nuostatas, kuriose nurodyta, kad želdynų ir želdinių būklės stebėsena vykdoma pagal Aplinkos ministerijos patvirtintą želdynų ir želdinių būklės stebėsenos programą. Programos 8 punkte nurodyta, kad savivaldybės, vadovaujantis Programos priede išvardintomis priemonėmis, rengia savivaldybės želdynų ir želdinių būklės stebėsenos planą. Norint tinkamai vertinti Birštono savivaldybės želdynų būklę, valdyti ir prognozuoti ją, būtina surinkti duomenis ir kitą informaciją apie savivaldybei priskirtoje teritorijoje esančius želdynus ir želdinius. Atnaujinti rekreacines funkcijas atliekančių zonų – želdinių, atnaujinimo ir palaikymo programas.
Programa siekiama įgyvendinti Birštono m. savivaldybės paveldotvarkos programą, užtikrinti kultūros paveldo saugojimą, tvarkymą ir įveiklinimą, didinti miesto investicinį patrauklumą ir skleisti informaciją apie miestą. 
Programos lėšomis numatoma plėtoti  miesto įvaizdį gerinančią, taip pat viešąją infrastruktūrą. Birštono miesto viešąsias erdves vystyti kūrybiškai, išryškinant miesto išskirtinumą, dinamiškumą, kurortiškumą. Programa tęstinė.


	
	Programos tikslo pavadinimas

	01
	Sudaryti sąlygas darniai savivaldybės urbanistinei plėtrai.

	Tikslo įgyvendinimo aprašymas:
Siekiant pagerinti kurorto teigiamo architektūrinio ir vizualinio įvaizdžio kokybę yra praktiškai įgyvendinamas Birštono miesto centrinės dalies architektūrinės-erdvinės kompozicijos specialusis planas, inkorporuotas į Birštono kurorto bendrojo plano sprendinių korektūros keitime, patvirtintame Birštono savivaldybės tarybos 2019 m. gruodžio 20 d. sprendimu Nr. TS-213, siekiama tvaraus urbanistinio integralumo, kokybiškos architektūros estetikos, gerinama kultūros paveldo statinių būklė, rekonstruojami ir pritaikomi kurortinėms veikloms apleisti sovietiniai statiniai. Kasmet organizuojami kultūros paveldo dienų renginiai.
Siekiant šio tikslo yra įgyvendinami šie uždaviniai:
01 Uždavinys. Išsaugoti gamtinius išteklius ir kultūros paveldą.
Ketinama kviesti architektus idėjų parengimui ir kitus, savo srities profesionalus, meninių akcentų sukūrimui (Birštono kurorte), pagal poreikį gali būti vykdomos kitos miesto identiteto, įvaizdžio formavimo akcijos, plenerai, įvairūs meniniai projektai, naujos meninės kokybės, individualios raiškos ir savito miesto stiliaus gatvės dizaino bei objektų įsigijimas, želdinių formavimo projektinės studijos. Pagal poreikį bus organizuojami architektūriniu, urbanistiniu, valstybiniu ar viešojo intereso požiūriu reikšmingų objektų planavimo ar projektavimo architektūriniai konkursai.
Šiam uždaviniui įgyvendinti bus taikomos šios priemonės:
1. Kultūros paveldo dienos renginių organizavimas.
2. Architektūrinių idėjų parengimas. Architektūros įstatyme nurodytų objektų planavimo ar projektavimo atvejais, kai projektuojami Savivaldybei svarbūs ir ypatingi objektai - rengiami architektūriniai konkursai geriausiai statinio architektūrinei ir urbanistinei idėjai atrinkti.
Vertinimo kriterijai:
1. Kultūros paveldo dienos renginių organizavimas, renginių sk.
Atsakingas vykdytojas - Birštono savivaldybės administracijos Architektūros ir kraštotvarkos skyrius. Vykdomas kasmet Kultūros paveldo departamento nustatytomis datomis.
3. Kuomet naujai statomi ar rekonstruojami Savivaldybei svarbūs ir ypatingi objektai - rengiami architektūriniai konkursai geriausiai statinio architektūrinei ir urbanistinei idėjai atrinkti, vadovaujantis Bendrajame plane numatytais atvejais.
Atsakingas vykdytojas - Birštono savivaldybės administracijos Architektūros ir kraštotvarkos skyrius.
Vykdoma nuolat, Birštono savivaldybės administracijos Architektūros ir kraštotvarkos skyriaus išduodamuose specialiuosiuose architektūros reikalavimuose pasirenkant žymą „Architektūros konkursų rengimas reikšmingiems urbanistikos objektams“.
Uždaviniui 2022 m. įgyvendinti reikalinga 70 000 Eur.

02 Uždavinys. Įsigyti mažosios miesto architektūros elementus.
Unikalių idėjų nestokojantys menininkai ir kūrybiški birštoniečiai kviečiami dizaino objektų, mažosios architektūros, unikalių sumanymų teikimui pagal Birštono miesto strateginiame plane numatytą miesto viziją. Patvirtintų idėjų ar konkrečių, atrinktų elementų įgyvendinimas bus finansuojama savivaldybės biudžeto lėšomis arba iš surinkto „pagalvės mokesčio“.
Įgyvendinant uždavinį bus kompleksiškai parenkami ir įsigyjami šventinių papuošimų, simbolikos elementai, informaciniai stendai, ženklai, įrengiamos kryptinės nuorodos. Viešosiose miesto erdvėse įrengiami mažosios architektūros elementai.
Siekiama atkurti Vytauto parko vertybes, išryškinant jų istorinę ir kultūrinę reikšmę Birštono ir regiono istorijos kontekste, parko socialinį, ekonominį bei kultūrinį potencialą pritaikyti visuomenės reikmėms. Įgyvendinamu tikslu siekiama sudaryti prielaidas ir sąlygas vietinio ir atvykstamojo turizmo plėtrai.
Šiam uždaviniui įgyvendinti bus taikomos šios priemonės:
1. Šventinių papuošimų, simbolikos elementų įsigijimas, informacinių stendų, ženklų, krypčių įrengimas.
2. Viešosiose miesto erdvėse mažosios architektūros elementų įrengimas.
Vertinimo kriterijai:
1. Per metus įsigyjama ne mažiau kaip vienas iš šių elementų - šventiniai papuošimai, simbolikos elementai, informacinis stendas ženklas, kryptinė nuoroda.
Atsakingas vykdytojas Birštono savivaldybės administracijos Architektūros ir kraštotvarkos skyrius.
Vykdomas iki einamųjų metu gruodžio 31 d.
2. Iki 2022 m. gruodžio 31 d. įgyvendinti ne mažiau kaip vieną mažosios architektūros elemento ar skulptūros/ skulptūrinės kompozicijos/etnosimbolikos sukūrimo ir įgyvendinimo paslaugą.
Atsakingas vykdytojas Birštono savivaldybės administracijos Architektūros ir kraštotvarkos skyrius.
Vykdomas iki einamųjų metu gruodžio 31 d.
Uždaviniui 2022 m. įgyvendinti reikalinga 60 000 Eur.

03 Uždavinys. Rengti savivaldybės teritorijų planavimo dokumentus.
Rengiami teritorijų planavimo dokumentai, padėsiantys užtikrinti urbanistinės plėtros ir strategijos formavimą. Siekiant sudaryti sąlygas darniai urbanistinei plėtrai, verslo plėtotei, investicijoms pritraukti ir kt., būtina nuosekliai įgyvendinti Birštono kurorto bendrojo plano sprendinių korektūroje ir Birštono savivaldybės teritorijos bendrajame plane numatytus, sprendinius, ypatingą dėmesį skiriant prioritetinėms Birštono kurorto priemiestinėms plėtotinoms teritorijoms, kitų perspektyvinių teritorijų planavimo dokumentų rengimui, kraštovaizdžio ir gamtinio karkaso sprendinių keitimui Birštono kurorto ir savivaldybės bendruosiuose planuose ir kituose teritorijų planavimo dokumentuose.
Vykdant šį uždavinį, įgyvendinama Birštono kurorto bendrojo plano sprendinių korektūros keitime, patvirtintame Birštono savivaldybės tarybos 2019 m. gruodžio 20 d. sprendimu Nr. TS-213 „Dėl Birštono kurorto bendrojo plano sprendinių korektūros keitimo patvirtinimo“, Birštono savivaldybės teritorijos bendrojo plano keitime, patvirtintame Birštono savivaldybės tarybos 2019 m. gruodžio 6 d. sprendimu Nr. TS-212 „Dėl Birštono savivaldybės teritorijos bendrojo plano keitimo patvirtinimo“ numatyti tikslai, esant poreikiui rengiami vietovės lygmens bendrieji, detalieji, žemės valdų planai, kiti teritorijų planavimo dokumentai, topografiniai, geodeziniai/ kadastriniai žemės sklypų matavimai, rengiami formavimo, pertvarkymo planai.
Šiam uždaviniui įgyvendinti bus taikomos šios priemonės: 
1. Žemės sklypų formavimo pertvarkymo projektų regimai; 
2. Topografinių duomenų rengimai; 
3. Geodezinių/ kadastrinių žemės sklypų matavimų, planų parengimai.
Vertinimo kriterijai:
1. Parengti žemės sklypų formavimo pertvarkymo projektai; 
2. Parengti topografiniai duomenys; 
3. Parengti geodezinių/ kadastrinių žemės sklypų matavimai, planai.
Atsakingas vykdytojas Birštono savivaldybės administracijos Architektūros ir kraštotvarkos skyrius.
Vykdomas iki einamųjų metu gruodžio 31 d.
Uždaviniui 2022 m. įgyvendinti reikalinga 20 000 Eur.

04 Uždavinys. Rengti rekreacinių objektų sutvarkymo techninius projektus.
Norint įvertinti kaip statinių projektuose yra įgyvendinti statybos techniniuose reglamentuose nustatyti esminiai statinių reikalavimai, taip pat kitų Lietuvos Respublikos įstatymų ir teisės aktų, normatyvinių statybos techninių dokumentų ir privalomųjų statinio projekto rengimo dokumentų reikalavimai planuojama įsigyti projektų ekspertizės paslaugas. Vertinant objektų projektų atitiktį Architektūros įstatymo nuostatoms, esant poreikiui, planuojama užsakyti Architektūros ekspertų tarybos vertinimus. Esant poreikiui ar įpareigojimui, numatoma įsigyti infrastruktūros plėtros planavimo paslaugas.
Šiam uždaviniui įgyvendinti bus taikomos šios priemonės:
1. Projektų ekspertizių atlikimas.
2. Savivaldybės perspektyvinės infrastruktūros plėtros teritorijų planavimo dokumentų parengimas.
Vertinimo kriterijai:
1. Pagal poreikį parengtos projektų ekspertizės, parengta, ar naujai patvirtinta, reikiama infrastruktūros plėtros planavimo dokumentacija.
Atsakingas vykdytojas Birštono savivaldybės administracijos Architektūros ir kraštotvarkos skyrius.
Vykdomas iki einamųjų metu gruodžio 31 d.
3. Norint plėtoti patogią susisiekimo infrastruktūrą, rengiami šie projektai:
· B. Sruogos gatvės su priklausiniais statybos projektas
· Dviračių tako ties A16 magistraliniu keliu statybos projektas.
· Kapinių, prieigų tvarkybos projektas.
· Antano Serafino Zenkevičiaus krantinės plėtros projektiniai pasiūlymai.
· Kurorto fontano projektiniai pasiūlymai.

Atsakingas vykdytojas Birštono savivaldybės administracijos Architektūros ir kraštotvarkos skyrius.
Vykdomas iki einamųjų metu gruodžio 31 d.
Uždaviniui 2022 m. įgyvendinti reikalinga 50 000 Eur.

05 Uždavinys. Užtikrinti Savivaldybėje esančių želdinių apskaitą, stebėseną, apsaugą, numatyti jų veisimo prioritetus ir priemones.
Vykdant šį uždavinį, būtų įgyvendintos Lietuvos Respublikos želdynų apsaugą reglamentuojančių teisės aktų nuostatos, kuriose nurodyta, Savivaldybėms priskiriama funkcija - želdynų ir želdinių apsaugos, tvarkymo, želdynų kūrimo, želdinių veisimo valdymas. 
Planuojamos šios priemonės: 
1. Organizuoti savivaldybės teritorijoje esančių želdynų ir želdinių inventorizavimą ir apskaitą, vykdyti jų būklės stebėseną, įsigyti ir tvarkyti jų duomenų bazes (skaitmenines ir geoinformacines);
2. Organizuoti valstybinėje ir savivaldybei priskirtoje žemėje esančių želdynų ir želdinių (tarp jų augalų nacionaliniams genetiniams ištekliams priskirtų medžių grupių ir pavienių medžių) apsaugą, pertvarkymą ir priežiūrą, želdynų kūrimą ir naujų želdinių veisimą, želdynų tvarkymo ir kūrimo projektų rengimą, derinti juos;
3. Organizuoti želdynų ir želdinių apsaugos ir priežiūros komisijos, veikiančios prie savivaldybės visuomeniniais pagrindais, veiklą. Patvirtinti komisijos sudėtį ir nuostatus.
4. Organizuoti atskirųjų želdynų žemės sklypų kadastrinius matavimus ir įrašymą į nekilnojamojo turto kadastrą;
5. Vykdyti želdynų ir želdinių būklės, želdynų kūrimo, naujų želdinių veisimo vidaus kontrolę;
6. Rengti ir tvirtinti želdynų ir želdinių apsaugos taisykles;
7. Vadovaujantis aplinkos ministerijos nustatytais sodmenų kokybės reikalavimais ir atsižvelgiant į rekomenduojamą asortimentą, planuoti sodmenų einamąjį ir perspektyvinį poreikį, reikalingą želdynų ir želdinių tvarkymo, želdynų kūrimo ir želdinių veisimo darbams atlikti;
8. Spręsti ir planuoti medžių persodinimo, kirtimo ar kitokio pašalinimo, genėjimo, gydymo klausimus.
Įgyvendinant šį uždavinį vykdyti teritorijoje esančių želdynų, želdinių apsaugą, tvarkymą ir kūrimą, inventorizacijos, apskaitos, atskirųjų želdynų žemės sklypų kadastrinių matavimų ir įrašymo į Nekilnojamojo turto registrą organizavimą ir stebėseną.
Vertinimo kriterijai:
1. Numatytos lėšos savivaldybės teritorijoje esančių želdynų ir želdinių, jų teritorijų inventorizavimo ir apskaitos, jų būklės stebėsenos vykdymo paslaugos įsigijimui, įsigyti ir tvarkyti jų duomenų bazes (skaitmenines ir geoinformacines);
2. Parengta užduotis Birštono miesto tvarkymo tarnybai - valstybinėje ir savivaldybei priskirtoje žemėje esančių želdynų ir želdinių, jų teritorijų (tarp jų augalų nacionaliniams genetiniams ištekliams priskirtų medžių grupių ir pavienių medžių) apsaugos, pertvarkymo ir priežiūros, želdynų kūrimo ir naujų želdinių veisimo, želdynų tvarkymo ir kūrimo projektų rengimui, pagal poreikį derinami projektai ir sprendiniai;
3. Rengiami, pagal teisės aktuose nurodytą poreikį, želdynų ir želdinių apsaugos ir priežiūros komisijos, veikiančios prie savivaldybės, posėdžiai.
4. Įsigyjama atskirųjų želdynų žemės sklypų formavimo, pertvarkymo projektų, kadastrinių matavimų ir įrašymo į Nekilnojamojo turto kadastrą paslauga;
5. Birštono miesto tvarkymo tarnyba įpareigojama nuolat vykdyti želdynų ir želdinių būklės, želdynų kūrimo, naujų želdinių veisimo vidaus kontrolę;
6. Birštono miesto tvarkymo tarnyba įpareigojama vadovaujantis Aplinkos ministerijos nustatytais sodmenų kokybės reikalavimais ir atsižvelgiant į rekomenduojamą asortimentą, nuolat planuoti sodmenų einamąjį ir perspektyvinį poreikį, reikalingą želdynų ir želdinių tvarkymo, želdynų kūrimo ir želdinių veisimo darbams atlikti;
7. Pagal poreikį kartu su Birštono miesto tvarkymo tarnyba sprendžiami ir planuojami medžių persodinimo, kirtimo ar kitokio pašalinimo, genėjimo, gydymo klausimai;
Atsakingas vykdytojas Birštono savivaldybės administracijos Architektūros ir kraštotvarkos skyrius
Vykdomas iki 2022 m. gruodžio 31 d., atsižvelgiant į teritorijos apimtis bei Administracijos biudžeto lėšas.
Uždaviniui 2022 m. įgyvendinti reikalinga 50 000 Eur.
08 programai 2022 m. įgyvendinti reikalinga 250 000 Eur.

	Galimi programos vykdymo ir finansavimo variantai:
Savivaldybės biudžetas, Birštono kurortinės rinkliavos lėšos, Europos Sąjungos lėšos.


	Susiję įstatymai ar kiti svarbūs teisės aktai:
Lietuvos Respublikos vietos savivaldos įstatymas, Lietuvos Respublikos teritorijų planavimo įstatymas, Lietuvos respublikos statybos įstatymas, Lietuvos Respublikos architektūros įstatymas kt.

Veiksmai, numatyti Birštono savivaldybės strateginiame plėtros plane iki 2030 m.: 

I PRIORITETAS. PATRAUKLIOS APLINKOS GYVENIMUI, POILSIUI IR DARBUI KŪRIMAS
1.1. Tikslas. Kryptingai vystyti darnaus judumo planą
1.1.2. Uždavinys. Kurti svečiams ir gyventojams patrauklią ir saugią aplinką
1.1.2.3. Priemonė. Formuoti naujas rekreacines erdves;
1.1.2.4. Priemonė. Modernizuoti gyvenamąją aplinką ir kitą viešąją infrastruktūrą;
1.1.2.5. Priemonė. Plėtoti infrastruktūrą šeimoms ir vaikams.

1.2. Tikslas. Užtikrinti kultūrai, sportui ir gyvenimui patrauklios aplinkos kūrimą
1.2.1. Uždavinys. Kultūros paslaugų įvairovės, kokybės ir prieinamumo didinimas
1.2.1.3. Priemonė. Viešųjų erdvių pritaikymas renginiams
1.2.2. Uždavinys. Išvystyti gyventojų ir svečių poreikius atitinkančias sporto, fizinio aktyvumo ir poilsio paslaugas bei infrastruktūrą
1.2.2.1. Priemonė. Fiziniam aktyvumui skirtos infrastruktūros ir erdvių plėtra, atnaujinimas ir pritaikymas

1.3. Tikslas. Laimingos bendruomenės kūrimas
1.3.4. Uždavinys. Dirbančių gyventojų pritraukimas į savivaldybę
1.3.4.4. Priemonė. Gyvenamojo būsto statybos plėtra Birštono savivaldybėje

1.6. Tikslas. Kurti žaliosios savivaldybės modelį
1.6.3. Uždavinys. Modernizuoti vandentvarkos ir nuotekų sistemas
1.6.3.4. Priemonė. Vandens tiekimo ir nuotekų šalinimo plėtros strategijos atnaujinimas

II PRIORITETAS. DARNAUS KURORTO IR SVEIKATINIMO TURIZMO PASLAUGŲ VYSTYMAS IR KONKURENCINGUMO AUGIMAS
2.1. Tikslas. Užtikrinti darnios vietokūros vystymą bei turizmo infrastruktūros patrauklumą
2.1.1. Uždavinys. Padidinti kurorto lankytinų objektų patrauklumą ir aktualizuoti paveldą
2.1.1.2. Priemonė. Gamtos ir kultūros paveldo objektų aktualizavimas
2.1.3. Uždavinys. Atnaujinti ir įrengti vandens transporto infrastruktūrą
2.1.3.1. Priemonė. Krantinės infrastruktūros atnaujinimas, įrengimas



Pridedama: 8. PRIEDAS. Birštono savivaldybės 2022 – 2024 m. strateginio veiklos plano tikslų, uždavinių, priemonių, priemonių išlaidų suvestinė.

_______________________ 
